Himachal Pradesh Bypoll Result: ഹിമാചല് പ്രദേശ് ഉപതിരഞ്ഞെടുപ്പില് പരാജയം നേരിട്ട് BJP Bypoll Results 2021: October 30ന് നടന്ന ഉപതിരഞ്ഞെടുപ്പ് ഫലം പുറത്തു വരുമ്ബോള് അസമും മധ്യപ്രദേശും BJPയ്ക്കൊപ്പം നിലയുറപ്പിച്ചപ്പോള് ഹിമാചല് പ്രദേശ് കൈപ്പത്തിയ്ക്കൊപ്പം നിലകൊണ്ടു. ഹിമാചല് പ്രദേശ് ഉപതിരഞ്ഞെടുപ്പ് ഫലം അക്ഷരാര്ഥത്തില് BJPയെ ഞെട്ടിച്ചിരിയ്ക്കുകയാണ്. തിരഞ്ഞെടുപ്പ് നടന്ന ഒരു ലോകസഭ സീറ്റും 3 നിയമസഭ സീറ്റും കോണ്ഗ്രസ് കൈയടക്കി. തിരഞ്ഞെടുപ്പ് നടന്ന മാണ്ഡി ലോക്സഭാ സീറ്റിന് പുറമെ ഫത്തേപൂര്, അര്ക്കി, ജുബ്ബല്കോട്ഖായ് എന്നീ നിയമസഭാ സീറ്റുകളിലും BJP യ്ക്ക് പരാജയം നേരിടേണ്ടി വന്നു2022ല് സംസ്ഥാനത്ത് നിയമസഭ തിരഞ്ഞെടുപ്പ് നടക്കേണ്ട സാഹചര്യത്തില് ഉപതിരഞ്ഞെടുപ്പില് നേടിയ പരാജയം പാര്ട്ടിയ്ക്ക് കനത്ത തിരിച്ചടിയാണ് എന്നാണ് രാഷ്ട്രീയ നിരീക്ഷകര് വിലയിരുത്തുന്നത്. ഫത്തേപൂര് മണ്ഡലത്തില് കോണ്ഗ്രസ് സ്ഥാനാര്ത്ഥി ഭവാനി സിംഗ് 5789 വോട്ടിന്റെ ഭൂരിപക്ഷത്തില് ബിജെപിയുടെ ബല്ദേവ് താക്കൂറിനെ പരാജയപ്പെടുത്തി. അര്ക്കി നിയമസഭാ സീറ്റില് കോണ്ഗ്രസ് സ്ഥാനാര്ത്ഥി സഞ്ജയ് അവസ്തി 3443 വോട്ടിന്റെ ഭൂരിപക്ഷത്തിലാണ് ബിജെപി സ്ഥാനാര്ത്ഥി രത്തന് സിംഗ് പാലിനെ പരാജയപ്പെടുത്തിയത്. ജുബ്ബല്കോട്ഖായ് നിയമസഭാ സീറ്റില് കോണ്ഗ്രസിലെ രോഹിത് കുമാര് 6293 വോട്ടുകള്ക്ക് സ്വതന്ത്ര സ്ഥാനാര്ത്ഥി ചേതന് സി൦ഗിനെ പരാജയപ്പെടുത്തി. നിര്ണ്ണായകമായ മാണ്ഡി ലോക്സഭാ മണ്ഡലത്തില് മുന് ഹിമാചല് പ്രദേശ് മുഖ്യമന്ത്രി വീര്ഭദ്ര സി൦ഗിന്റെ ഭാര്യ പ്രതിഭ സിംഗ് 8,766 വോട്ടുകളുടെ ഭൂരിപക്ഷത്തില് ബിജെപി സ്ഥാനാര്ത്ഥി ബ്രിഗേഡിയര് കുശാല് താക്കൂറിനെ പരാജയപ്പെടുത്തി. Bypoll results 2021: അസമും മധ്യപ്രദേശും BJPയ്ക്കൊപ്പം, ബംഗാളില് തൃണമൂല് ആധിപത്യം, ഉപതിരഞ്ഞെടുപ്പ് വോട്ടെണ്ണല് പുരോഗമിക്കുന്നു കഴിഞ്ഞ രണ്ട് ലോകസഭ തിരഞ്ഞെടുപ്പിലും BJP വിജയം നേടിയ മണ്ഡലമാണ് ഇപ്പോള് കോണ്ഗ്രസ് പിടിച്ചെടുത്തത്. 2019ലെ ലോക്സഭാ തിരഞ്ഞെടുപ്പില് 4 ലക്ഷത്തിലധികം വോട്ടിന്റെ ഭൂരിപക്ഷത്തിലാണ് ബിജെപി ഈ സീറ്റില് വിജയിച്ചത്. 2014ലും ബിജെപി ഈ സീറ്റില് ജനവിധി നേടിയിരുന്നു. ഇത്തരമൊരു സാഹചര്യത്തില് ഇത്തവണയും ബിജെപി ഈ സീറ്റില് അനായാസമായി വിജയിക്കുമെന്ന് പ്രതീക്ഷിച്ചിരുന്നെങ്കിലും അതുണ്ടായില്ല. മാര്ച്ച് 17ന് ഡല്ഹിയിലെ ഔദ്യോഗിക വസതിയില് മരിച്ച നിലയില് കണ്ടെത്തിയ ബിജെപി എംപി രാം സ്വരൂപ് ശര്മ്മയുടെ നിര്യാണത്തെ തുടര്ന്നാണ് മാണ്ഡി സീറ്റ് ഒഴിവ് വന്നത്. അതേസമയം, ഉപ തിരഞ്ഞെടുപ്പ് ഫലങ്ങള് സംസ്ഥാനത്ത് BJPയുടെ പ്രതിച്ഛായയ്ക്ക് മങ്ങലേറ്റിട്ടുണ്ട് എന്നാണ് തെളിയിക്കുന്നത് എന്നാണ് രാഷ്ട്രീയ നിരീക്ഷകരുടെ വിലയിരുത്തല്. ഉപതിരഞ്ഞെടുപ്പില് നേടിയ വിജയം, കോണ്ഗ്രസിന്റെ ആത്മവിശ്വാസം വര്ദ്ധിപ്പിക്കുമെന്നും വിലയിരുത്തപ്പെടുന്നു... അതേസമയം, ഉപതിരഞ്ഞെടുപ്പ് വോട്ടെണ്ണല് പുരോഗമിക്കുന്ന അവസരത്തില് ഫലം പ്രഖ്യാപിച്ച ശേഷമുള്ള ആഘോഷ പ്രകടനങ്ങള് തിരഞ്ഞെടുപ്പ് കമ്മീഷന് നിരോധിച്ചിരിയ്ക്കുകയാണ്. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.